Η **Ελένη Τοπαλούδη** (Σέρρες, 15 Ιανουαρίου 1997 – Ρόδος, 28 Νοεμβρίου 2018) ήταν Ελληνίδα τεταρτοετής φοιτήτρια Μεσογειακών Σπουδών στη Ρόδο με καταγωγή από το Διδυμότειχο 'Εβρου. Στις 28 Νοεμβρίου 2018 βιάστηκε ομαδικώς και δολοφονήθηκε από δύο άντρες στο νησί της Ρόδου.

Ύστερα από πολύμηνη δίκη, οι δολοφόνοι Μανώλης Κούκουρας και Αλέξανδρος Λούτσαϊ καταδικάστηκαν σε ισόβια κάθειρξη και 15 χρόνια έκαστος για ομαδικό βιασμό και ανθρωποκτονία από πρόθεση χωρίς ελαφρυντικά.

Χρονικό
-------

Το άψυχο σώμα της Ελένης Τοπαλούδη βρέθηκε στις 28 Νοεμβρίου 2018, από κλιμάκιο του Λιμενικού στη Λίνδο, στην περιοχή «Φώκια» στους Πεύκους. Το προηγούμενο βράδυ οι Μανώλης Κούκουρας και Αλέξανδρος Λούτσαϊ ζήτησαν από την φοιτήτρια να συνευρεθούν ερωτικά στο σπίτι του ενός εκ των δύο. Η ίδια ακολούθησε τους δύο άντρες, αλλά αρνήθηκε οποιαδήποτε σεξουαλική επαφή, κάτι που οδήγησε σε βίαιη αντίδραση των δραστών. 

Σύμφωνα με την ιατροδικαστική μελέτη, η Ελένη Τοπαλούδη βιάστηκε ομαδικώς. Εν συνεχεία δέχθηκε επίθεση με σιδερένιο αντικείμενο και έχασε τις αισθήσεις της, κάτι που οδήγησε τους δύο άντρες να μεταφέρουν το σώμα της στη παραλία σε κοντινή περιοχή και να την πετάξουν στη θάλασσα. Με στοιχεία που παρουσιάστηκαν από τον ιατροδικαστή έγινε γνωστό ότι η Ελένη Τοπαλούδη ήταν ακόμα ζωντανή. Το θύμα δέχθηκε χτύπημα στο κεφάλι που «ήταν πολύ βαρύ και προκάλεσε κάταγμα στο κρανίο και εγκεφαλική αιμορραγία». Ύστερα από πτώση σε βράχια, που προκάλεσαν οι δύο άντρες, έχασε εντελώς τις αισθήσεις της λόγω σοβαρού τραύματος και πνίγηκε στη θάλασσα. Στο αυτοκίνητο του ενός δράστη βρέθηκε DNA υλικό της φοιτήτριας.

Οι δράστες συνελήφθησαν από τις αρχές ύστερα από εξέταση οπτικοακουστικού υλικού και DNA, που οδήγησε στον εντοπισμό τους στις 5 Δεκεμβρίου 2018. Αρχικά, και οι δύο νεαροί ομολόγησαν τις πράξεις τους. Σύμφωνα με ενημέρωση των αρχών τον ίδιο μήνα, ένας εκ των δραστών είχε βίαιο παρελθόν με πολλαπλές καταγγελίες στις αρχές. Ο Αλέξανδρος Λούτσαϊ στη κατάθεση του στις 5 Δεκεμβρίου 2018 ανέφερε ότι η Ελένη Τοπαλούδη βασανίστηκε στο σπίτι και παρακάλεσε τους δύο δράστες να την μεταφέρουν στο νοσοκομείο, λίγο πριν τον θάνατο της.

Ανακρίσεις
----------

Η ανακριτική διαδικασία διήρκησε συνολικά 10 μήνες, ενώ η δίκη των δύο κατηγορουμένων ξεκίνησε στις 13 Ιανουαρίου 2020. Κατά τη διάρκεια της ανακριτικής διαδικασίας οι δύο δράστες υπέπεσαν σε αντιφατικές καταθέσεις, ενώ επιχείρησαν να επιρρίψουν ευθύνες ο ένας στον άλλο. Λόγω της σοβαρότητας του εγκλήματος και με δικαστική απόφαση αμφότεροι παρέμειναν σε κράτηση μέχρι την έναρξη της δίκης. Η συλλογή στοιχείων και ο φάκελος της υπόθεσης έκλεισαν οριστικά στις 15 Ιουνίου 2019, με τους ανακριτές να έχουν συλλέξει απαραίτητο υλικό και στοιχεία εν όψει της δίκης.

Δίκη
----

Η εκδίκαση της υπόθεσης διήρκησε σχεδόν 5 μήνες στο Μικτό Ορκωτό Δικαστήριο Αθηνών και με την ολοκλήρωση της υπόθεσης στις 15 Μαίου 2020, ανακοινώθηκαν οι ποινές της ισόβιας κάθειρξης και 15 ετών στους δύο δράστες. Κρίθηκαν ομόφωνα ένοχοι για ομαδικό βιασμό και ανθρωποκτονία από πρόθεση από κοινού. Στην αγόρευση της η εισαγγελέας δήλωσε: «Είπα στον πατέρα της Ελένης Τοπαλούδη, μην ανησυχείτε. Εγώ ζω με αυτήν την κοπέλα. Εγώ παιδιά δεν έχω. Έχω όμως δικογραφίες με παιδιά. Θέλω και εγώ να βγει η αλήθεια. Αυτό που απηχεί καλύτερα την αλήθεια που θέλετε να ακούσετε είναι ότι το παιδί σας ήχθη ως πρόβατο επί σφαγή και ως αμνός άμωμος. Ας επικρατήσει Δικαιοσύνη και ας χαθεί ο κόσμος όλος. Αυτό εκφράζει την Εισαγγελέα της έδρας».

Τον Ιούνιο του 2020 ξεκίνησε νέα δίκη του Αλέξανδρου Λούτσαϊ για βιασμό 19χρονης ΑΜΕΑ με ποσοστό αναπηρίας άνω του 67%. Η συγκεκριμένη πράξη έλαβε χώρα 4 ημέρες μετά τη δολοφονία της Ελένης Τοπαλούδη. Η δίκη ολοκληρώθηκε στις 12 Ιουνίου όταν το δικαστήριο ανακοίνωσε τη καταδίκη του Αλέξανδρου Λούτσαϊ και ποινή κάθειρξης 15 ετών.

Αντιδράσεις
-----------

Η ωμότητα της δολοφονίας της Ελένης Τοπαλούδη, καθώς και ο βιασμός που προηγήθηκε, προκάλεσε έντονες αντιδράσεις φεμινιστικών κινημάτων και οργανώσεων ανθρωπίνων δικαιωμάτων, τόσο εντός αλλά και εκτός συνόρων. Η περίπτωση της Ελένης Τοπαλούδη αποτέλεσε αφορμή συζητήσεων για την πραγματική διάσταση γυναικοκτονιών που λαμβάνουν χώρα στην Ελλάδα, με επίκεντρο τον σεξισμό, την ελευθερία και ασφάλεια των γυναικών στον 21ο αιώνα.

Η αγόρευση της εισαγγελέως στις 13 Μαΐου 2020 αποτέλεσε, σύμφωνα με πολλούς δημοσιογράφους, σταθμό στον φεμινιστικό αγώνα απέναντι σε εγκλήματα κατά των γυναικών.

Πολλά ΜΜΕ χρησιμοποίησαν τότε για πρώτη φορά στην ελληνικά χρονικά τον όρο «γυναικοκτονία» για την αμεσότερη περιγραφή της δολοφονίας αυτής, με κύριο σκοπό την ευαισθητοποίηση κατά της έμφυλης βίας εις βάρος γυναικών. Είναι εντυπωσιακό ότι η δολοφονία της Ελένης Τοπαλούδη ήταν η αφορμή να εισαχθεί το 2019 για πρώτη φορά στην ελληνική ιστορία ο όρος «γυναικοκτονία» στην ελληνική γλώσσα, όρος που εισήχθη τότε ως νεολογισμός (καινούρια λέξη) από τα Μέσα Ενημέρωσης και από τότε καθιερώθηκε μόνιμα στα ΜΜΕ της χώρας για όλες τις δολοφονίες εις βάρος γυναικών (όταν ο θύτης είναι άντρας και ιδίως όταν υποκρύπτονται μισογυνικά κίνητρα).

Η αναρχική ομάδα Ρουβίκωνας παρενέβη στο γραφείο του δικηγόρου υπεράσπισης του Μανώλη Κούκουρα, κατηγορώντας τον για προστασία στους δολοφόνους της Ελένης Τοπαλούδη και απόπειρα παραποίησης της αλήθειας. Προηγουμένως, ο δικηγόρος είχε δεχθεί έντονη κριτική από ΜΜΕ για τη στάση του στη δίκη.

### Οικογένεια Τοπαλούδη

Η οικογένεια της Ελένης Τοπαλούδη, στη πρώτη τους συνέντευξη μετά τη δίκη, κάλεσαν σε ευαισθητοποίηση την Ελληνική κοινωνία και έκαναν έκκληση στην δικαιοσύνη με σκοπό την μελλοντική τήρηση ποινών που επιβάλλονται σε αντίστοιχα εγκλήματα. Επίσης, έκαναν λόγο για τη σπουδαιότητα της ποινής στη περίπτωση της κόρης τους και την ανάγκη καταγγελιών εγκλημάτων κατά γυναικών.

Παραπομπές
----------

1. ↑  Newsroom (27 Φεβρουαρίου 2019). «Υπόθεση Τοπαλούδη: «Οι βιαστές του παρελθόντος έχουν σχέση με τους δολοφόνους της»». *CNN.gr*. Ανακτήθηκε στις 5 Ιουνίου 2020.
2. ↑  «Ισόβια και 15 χρόνια στους δολοφόνους της Ελένης Τοπαλούδη». *Protagon.gr*. Ανακτήθηκε στις 5 Ιουνίου 2020.
3. ↑  «Οι ανώτατες ποινές για τη δολοφονία της Τοπαλούδη, της Ιωάννας Μάνδρου | Kathimerini». *www.kathimerini.gr*. Ανακτήθηκε στις 5 Ιουνίου 2020.
4. ↑  «Δίκη Τοπαλούδη: Ενοχοι οι κατηγορούμενοι για τη δολοφονία και τον βιασμό της Ελένης». *Έθνος*. 15 Μαΐου 2020. Ανακτήθηκε στις 5 Ιουνίου 2020.
5. ↑  in.gr (18 Μαΐου 2020). «Υπόθεση Τοπαλούδη: Μια μητέρα ζητά αλλαγή του Ποινικού Κώδικα για έναν βιαστή που αγνοεί την έννοια της μεταμέλειας». *in.gr*. Ανακτήθηκε στις 5 Ιουνίου 2020.
6. ↑  Newsroom (28 Ιανουαρίου 2020). «Δίκη Τοπαλούδη: «Ήταν ζωντανή όταν ρίχτηκε μέσα στο νερό», κατέθεσε ο ιατροδικαστής». *CNN.gr*. Ανακτήθηκε στις 5 Ιουνίου 2020.
7. ↑  «Συγκλονίζει η κατάθεση του ιατροδικαστή στη δίκη Τοπαλούδη: «Ήταν ζωντανή όταν την πέταξαν στη θάλασσα» | Kathimerini». *www.kathimerini.gr*. Ανακτήθηκε στις 5 Ιουνίου 2020.
8. ↑  Newsroom (27 Φεβρουαρίου 2019). «Υπόθεση Τοπαλούδη: «Οι βιαστές του παρελθόντος έχουν σχέση με τους δολοφόνους της»». *CNN.gr*. Ανακτήθηκε στις 5 Ιουνίου 2020.
9. ↑  Νίνη, Άννα (6 Δεκεμβρίου 2018). «Η Ελένη Δολοφονήθηκε Επειδή Είπε «Όχι»». *Vice*. Ανακτήθηκε στις 5 Ιουνίου 2020.
10. ↑  «Δολοφονία Τοπαλούδη: Το βίαιο παρελθόν του 19χρονου και τα μηνύματα σε άλλη κοπέλα». *www.news247.gr*. Ανακτήθηκε στις 5 Ιουνίου 2020.
11. ↑  IEFIMERIDA.GR, NEWSROOM (5 Δεκεμβρίου 2018). «Εγκλημα στη Ρόδο -Ομολογία σοκ του 19χρονου: Η Ελένη παρακαλούσε να την πάμε στο νοσοκομείο | ΕΛΛΑΔΑ». *iefimerida.gr*. Ανακτήθηκε στις 5 Ιουνίου 2020.
12. ↑  «Δολοφονία Τοπαλούδη: Στις 13/1/2020 η δίκη στην Αθήνα». *Έθνος*. 1 Νοεμβρίου 2019. Ανακτήθηκε στις 5 Ιουνίου 2020.
13. ↑  IEFIMERIDA.GR, NEWSROOM (15 Ιουνίου 2019). «Δολοφονία Τοπαλούδη: Εκλεισε ο φάκελος της υπόθεσης -«Μίλησαν» κινητά και Facebook | ΕΛΛΑΔΑ». *iefimerida.gr*. Ανακτήθηκε στις 5 Ιουνίου 2020.
14. ↑  «Δολοφονία Τοπαλούδη: Η ανατριχιαστική περιγραφή του εισαγγελέα». *The TOC*. 3 Αυγούστου 2019. Ανακτήθηκε στις 5 Ιουνίου 2020.
15. ↑  Newsroom (20 Φεβρουαρίου 2019). «Υπόθεση Τοπαλούδη: Στη Ρόδο για να αποκαλύψουν τους εκβιαστές της άτυχης Ελένης οι γονείς της». *CNN.gr*. Ανακτήθηκε στις 5 Ιουνίου 2020.
16. ↑  «Δολοφονία Τοπαλούδη: Σε δίκη οι κατηγορούμενοι - Παραμένουν στη φυλακή έως το Δεκέμβριο». *www.news247.gr*. Ανακτήθηκε στις 5 Ιουνίου 2020.
17. ↑  «Δολοφονία Τοπαλούδη: Έκλεισε ο φάκελος της υπόθεσης - Το Facebook έδωσε απαντήσεις». *LiFO*. Ανακτήθηκε στις 5 Ιουνίου 2020.
18. ↑  «Δολοφονία Τοπαλούδη: Ισόβια στους δύο δράστες». *www.news247.gr*. Ανακτήθηκε στις 5 Ιουνίου 2020.
19. ↑  IEFIMERIDA.GR, NEWSROOM (13 Μαΐου 2020). «Δίκη Τοπαλούδη: Το παιδί σας ήχθη ως πρόβατο επί σφαγή -Η αγόρευση της εισαγγελέως από την έδρα | ΕΛΛΑΔΑ». *iefimerida.gr*. Ανακτήθηκε στις 5 Ιουνίου 2020.
20. ↑  «Υπόθεση Τοπαλούδη: Στο εδώλιο για βιασμό 19χρονης ΑμΕΑ ο Αλβανός». *Athens Voice*. Ανακτήθηκε στις 5 Ιουνίου 2020.
21. ↑  Newsroom (12 Ιουνίου 2020). «Καταδικάστηκε για βιασμό 19χρονης ΑμεΑ ο ένας από τους δολοφόνους της Τοπαλούδη». *CNN.gr*. Ανακτήθηκε στις 12 Ιουλίου 2020.
22. ↑  «Για την Ελένη: Μάλλον ήρθε η ώρα να καταστραφεί ο κόσμος». *popaganda.gr*. Ανακτήθηκε στις 5 Ιουνίου 2020.
23. ↑  «Ελένη Τοπαλούδη: Συγκινητικές στιγμές στο Δικαστήριο μετά την καταδίκη των ενόχων (Video)». *www.avgi.gr*. Ανακτήθηκε στις 5 Ιουνίου 2020.
24. ↑  «Greece seeks to break wall of silence on femicide». *news.yahoo.com* (στα Αγγλικά). Ανακτήθηκε στις 5 Ιουνίου 2020.
25. ↑  «Σιωπηρή διαμαρτυρία στο Σύνταγμα στη μνήμη της Ελένης Τοπαλούδη». *ProtoThema*. 17 Δεκεμβρίου 2018. Ανακτήθηκε στις 5 Ιουνίου 2020.
26. ↑  «Δίκη Τοπαλούδη: Σήμερα η απόφαση για τον βιασμό και τη δολοφονία - Διαδήλωση έξω από το Εφετείο». *LiFO*. Ανακτήθηκε στις 5 Ιουνίου 2020.
27. ↑  «Από τη «διεφθαρμένη» Ίγκε στο κόσμημα Τοπαλούδη». *LiFO*. Ανακτήθηκε στις 5 Ιουνίου 2020.
28. ↑  «Ο σεξισμός δίπλα μας, της Τασούλας Επτακοίλη | Kathimerini». *www.kathimerini.gr*. Ανακτήθηκε στις 5 Ιουνίου 2020.
29. ↑  «Αγόρευση εισαγγελέως στη δίκη Τοπαλούδη: Επρεπε, δεν έπρεπε, της Ξένιας Κουναλάκη | Kathimerini». *www.kathimerini.gr*. Ανακτήθηκε στις 5 Ιουνίου 2020.
30. ↑  «Συγκλόνισε την Ελλάδα η εισαγγελέας στη δίκη Τοπαλούδη: «Η Ελένη πήγε σε άγρια θηρία...»». *ProtoThema*. 14 Μαΐου 2020. Ανακτήθηκε στις 5 Ιουνίου 2020.
31. ↑  «Δίκη Τοπαλούδη: Ήταν τελικά λάθος η αγόρευση της εισαγγελέα;». *Oneman.gr*. 15 Μαΐου 2020. Ανακτήθηκε στις 5 Ιουνίου 2020.
32. ↑  *tvxs.gr*. Ανακτήθηκε στις 12 Ιουλίου 2020.  Missing or empty `|title=` (βοήθεια)
33. ↑  Δεδούση, Μαρία (15 Ιανουαρίου 2020). «Υπόθεση Τοπαλούδη: Γιατί σκοτώνουμε τις γυναίκες;». *CNN.gr*. Ανακτήθηκε στις 12 Ιουλίου 2020.
34. ↑  Team, ΤοΒΗΜΑ (10 Ιουλίου 2020). «Ρουβίκωνας: Παρέμβαση σε δικηγορικό γραφείο για την υπόθεση Τοπαλούδη». *Ειδήσεις - νέα - Το Βήμα Online*. Ανακτήθηκε στις 12 Ιουλίου 2020.
35. ↑  «Η παρέμβαση που δεν έγινε». *The Press Project - Ειδήσεις, Αναλύσεις, Ραδιόφωνο, Τηλεόραση*. 15 Μαΐου 2020. Ανακτήθηκε στις 12 Ιουλίου 2020.
36. ↑  ««Να μην υπάρξει άλλη Ελένη», Μαργαρίτας Πουρνάρα | Kathimerini». *www.kathimerini.gr*. Ανακτήθηκε στις 13 Ιουλίου 2020.